Last saved by: dagmara

67-Сýрат Альмулк /Óлалла/
/Маккахь доьссина , 30 аят ду/
Аллах1а ц1арца дόзадόцуш шортá а , дáимнá а болу къинхéтаман Дá волчу

1./лекха/ Сийлахь ву И , Шен карахь όлалла /паччахьалла/ дерг . Иза массό а х1уманна т1ехь ницкъ кхόчуш ву . 
2.Шá кхоьллина волу /шун/ далар а , дáхар а шу зерхьама , муьлха ву шоьх /дика/ 1амал йарехь вунό /уггар/ диканиг . Иза ву /шуна т1ехь/ ницкъ берг а , /шуна/ гечдийриг а . 
3.Шá йина /кхоьллина/ волу ворх1 стигал - т1éк1ел /йоьг1на/ . Хьýна гур бац  Къинхéтамéчун кхолларехь эшам /йа дерт/ . Кхарста бе /хьан/ б1аьрг /стигалхула/ ! Гой хьýна /цигахь/ хéрόнаш /лилхина меттигаш/ ?! 
4.Т1áккха юх-юхá а кхарста бé /хьан/ б1аьрг /стигалхула/ , и боьрзур /ма/ бу хьоьга /дерт гарха шá/ к1елбисана , шá к1адбелла /х1оьттина/ . 
5./Дéлόра/ Бакъ долуш , Óха дуьненан /уллéра/ стигал кечйина сéдарчашца , уьш дина Óха шайт1анашна кхийсарш , Óха цáрна кечдина /жоьжахатин/ ц1еран 1áзап . 
6.Шайн Дéлах цатешначáрна , жоьжахатин 1áзап /хир/ ду , ма вон воьрзийла ю-кх /и/ . 
7.Шаьш цу /жоьжахати/ чу кхийсича , цáрна хезар ду цуьнан /вир санна/ 1éхар /ц1ог1у/ , /оьг1азлонна/ шá кхоьхкуш . 
8.Дéраллийна йáт1а герга ю и . Х1όразза цу чу /цáрех цхьа/ тόба мел кхоьсси , цуьнан хéхόша /г1áрόлаша/ цаьрга /бехк боккхуш/ хотту : « /Дéлéра 1áзап хирг хилар/ Д1ахьéдархо /элча/ ца веара ткъа шуна ?! » 
9.Цáра όлу : « Х1аъ . Бакъ долуш д1ахьéдархό /кхéрам тосург/ веара тхýна , /амма/ όха /иза/ харц вина элира : « Аллах1а х1умма доссийна дац ! Шу ма дац доккхачу тиларехь бен » 
10./иштта/ Цáра όлу : « Тхо /Дáла бόхучуьнга/ ладýг1уш , ца /цуьнан/ ойла еш хиллéхьáра , /тахана/ тхо хир ма дáцара /жоьжахатин/ ц1еран дайшлахь » 
11./къéра хилла/ Мук1арлό дира цáра шай къинна . /Дáла Шен къинхéтамах/ Гéнабόхийла /жоьжахатин/ ц1еран дай . 
12.Баккъаллá а , шайн Дéлах шаьш къайлаха /болуш/ кхоьруш берш , цáрна гечдар а , йоккха ял а ю . 
13.Хьулдé шайн дош /къамел/ , йа и гучу дáккха ! Баккъаллá а Иза т1ех дика хуъуш ву /шун/ дегнашкахь дерг . 
14.Шá /шу/ кхоьллинчуна ца хаъа /ткъа/ , Иза /ма/ ву /къайлах дерг/ хуург , /гуш дерг/ девзарг ?!
15.Иза ву Шá шуна лáтта муьт1ахь /áтта/ динарг , шу лéла цуьнан йисташкахула , даъа Цуьнан рицкъа ! Цуьнга ду /шун/ дерзар .
16.Шу маьрша ду /ткъа/ Шá стиглахь волчух , шаьш Цό лаьттé /д1а/ худийтарх , и дéгош долуш ?! 
17.Йа шу маьрша ду /ткъа/ Шá стиглахь волчо , шайна т1е /т1улгийн/ мох  баийтарх , шуна хуъур ду /и гича/ мýха ду /Сан 1áзапца/ д1ахьéдар .  
18./Дéлόра/ Бакъ долуш , цáрел хьалха хиллачáра харц бира /элчанаш/ , ткъа мýха дар /Сан/ г1ýда ?! 
19.Цáрна ца гина шайна т1ехулара олхазарш , /т1éмаш/ дáржош а , т1егулдеш а , уьш /х1аваэхь/ совца /ма/ ца до Къинхéтамéчό бен . Баккъаллá а Иза , массό а х1ума гуш /хуъуш/ ву . 
20.Мила ву ткъа х1ара , шун б1ахό /г1оьнча хир/ верг , шá шуна г1о деш  Къинхéтамéниг вόцург ?! Керстанаш ма бац /шайт1анах/ 1éхабаларехь /тиларехь/ бен . 
21.Мила ву ткъа х1ара , шуна рицкъа лур дерг , Цό /Дáла/ Шен рицкъа сацийча ?! Мелхό а , уьш /ч1аг1белла/ д1абаха /кураллийца/ т1ех /сов/ бийларехь а , /бакъόнах/ къахкарехь /гéнабовларехь/ а . 
22.Шá шен юьхь т1евоьжна /букарвоьлла/ лéларг т1ех нийса ву , йа шá нийсачу новкъа т1ехь нисса лéларг ву ?! 
23.Ахь áла : « Иза ву , Шá шу кхоьллинарг , шуна хазар а , гар а , дегнаш а делларг . Ма к1еззиг баркалла όлу-кх аш /Дáлла/ ! » 
24.Ахь áла : « Иза ву , Шá шу /х1окху/ лаьтта т1ехь кхоьллинарг /даржийнарг/ . Цуьнга /бéкхамна/ д1агулдийр /долуш/ ду шу » . 
25.Цáра /муъма-нáхé/ όлу /ца бéшаш/ : « Маца /хир/ ю и /хьесапан/ ч1áг1ό , шу бакъ луьйш хилча ?! » 
26.Ахь /цаьрга/ áла : Баккъаллá а /и/ хаъар /цхьана/ Аллах1ехь ду . Баккъаллá а со билгала /и хирг хилар/ д1ахьéдархό ву . 
27.Ткъа шайна гергахь и /1áзап/ гинчу хéнахь , шаьш /Дéлах/ цатешначéран яххьаш /юьхь1аьржонна/ ц1аьрмата евлира . /цаьрга/ Элира : « Х1ара /1áзап/ дара /шуна ца дáшарца/ аш шéга кхойкхуш /сихдеш/ хилларг » . 
28.Ахь áла : « Аш дийцийша /соьга/ , Аллах1а /шуна ма-лаъара/ х1аллак вича сό а , соьца /мел/ верг а , йа Цό тхоьх къинхетам бича , ткъа керстанаш к1елхьара хьá бόхур /болуш/ бу лазочу 1áзапах ?! »  
29.Ахь áла : « Иза Къинхéмé верг ву . Тхо тешна Цуьнах , Цунна т1е тевжина тхо . Ткъа шуна хуъур ду , мила ву иза /вайха/ билгалчу тиларехь верг » 
30.Ахь áла : « Аш дийцийша /соьга/ , шун хи /лекъна/ лаьттах дахча /т1екхáча йиш йόцуш/ , хьá дохьур ду шуна шовдан хи ?! » /Аллах1а дохьур ду/ .

18.04.2010